KOMUNALAC d.o.o. 43000 Bjelovar, Ferde Livadića 14a, OIB 27962400486, kojeg zastupa Predsjednica Uprave Ivana Jurković Piščević, mag. pol. i član Uprave Josip Heged, ing. (u daljnjem tekstu: Naručitelj)
i
______________________________________, OIB _________________________, kojeg zastupa ___________________ (u daljnjem tekstu: Izvršitelj)
zaključili su

UGOVOR O IZRADI OKVIRA GROBNICA 

BR.  _______________________  
Članak 1.
Predmet ovog Ugovora je izrada okvira grobnica sukladno tehničkoj specifikaciji Poziva za dostavu ponuda u jednostavnom postupku nabave evidencijskog broja BN-51-2026 i Ponudi ponuditelja broj: ________ od _____________ godine (Impala, Rosa Beta i Vizag Blue) za daljnju prodaju. 
Izvršitelj jamči da će radove izvoditi sukladno tehničkoj dokumentaciji, pravilima struke, važećim normama i zakonima RH.

Svi izrađeni okviri moraju biti novi, nekorišteni, bez oštećenja i spremni za daljnju prodaju.
Izvršitelj potvrđuje da je upoznat s lokacijom izvođenja radova, uvjetima na terenu i svim okolnostima koje mogu utjecati na izvršenje ugovornih obveza te se naknadno ne može pozivati na njih radi povećanja cijene ili produljenja rokova. 
Članak 2.
Tehničke karakteristike predmeta nabave  iz članka 1. ovog Ugovora su sljedeće:

Okvir grobnice dimenzija: 130x255 cm

Okomite stranice okvira: debljine granita 3 cm

Gornja ploča:  izrađena iz jednog komada debljine 5 cm

Pokrovna ploča: debljine 5 cm

Staze: debljine 2 cm

Obrada kamena: polu „C“ obrada
Članak 3.
Naručitelj i Izvršitelj suglasno utvrđuju  jedinične cijene po komadu za svaki posebni tip okvira grobnice iz članka 1. i 2. ovog Ugovora kako slijedi:
Okvir IMPALA              _______________  eura
Okvir ROSA BETA        _______________  eura
Okvir VIZAG BLUE       _______________ eura
Ugovorena ukupna  vrijednost predmeta nabave (bez PDV-a) iznosi :

___________________________ eura
Slovima: ____________________________
U cijenu izrade okvira grobnica uključeni su troškovi prijevoza materijala, montaže, izrade oplate, dobetoniranja temelja grobnog okvira i svih dodatnih radova kako bi okvir bio spreman za daljnju prodaju.
Cijena je fiksna, nepromjenjiva, izražena bez PDV-a te uključuje sve materijalne i radne troškove, osiguranje, zbrinjavanje otpada i sve što je nužno za ispunjenje ugovornih obveza.
Izvršitelj nema pravo zahtijevati povećanje ugovorene cijene po bilo kojoj osnovi, uključujući povećanje cijene materijala, energenata, rada ili drugih troškova.
Naručitelj nije obvezan naručiti sve količine navedene u članku 4. ovog Ugovora te ne snosi odgovornost ako se narudžba u cijelosti ne realizira.
Članak 4.
Okvirne količine predmeta nabave iz članka 1. ovog Ugovora iznose:
Okvir IMPALA 
   4 komada

Okvir ROSA BETA    3 komada

Okvir VIZAG BLUE   9 komada
Navedene količine su okvirne i mogu odstupati ovisno o stvarnim potrebama Naručitelja. Svaka isporuka temelji se na pisanoj narudžbenici.
Naručitelj nije obvezan naručiti minimalnu količinu predmeta nabave niti Izvršitelj ima pravo potraživati naknadu štete, izgubljenu dobit ili bilo kakvu drugu naknadu zbog naručivanja manjih količina od okvirno predviđenih.
Članak 5.
Isporuke se vrše sukcesivno, prema narudžbi Naručitelja, u roku od 10 dana od dana zaprimanja pisane narudžbenice.

Za svaki dan kašnjenja po pojedinačnoj isporuci, Izvršitelj plaća ugovornu kaznu u visini 0,5‰ od ukupne vrijednosti pojedinačne narudžbe, ali ne više od 10% ukupne ugovorene vrijednosti.

U slučaju ponovljenih ili značajnih kašnjenja, Naručitelj zadržava pravo raskinuti Ugovor jednostranom izjavom, bez dodatnog roka za ispunjenje.
Smatra se da je isporuka izvršena tek nakon što Naručitelj utvrdi da okvir odgovara ugovorenim tehničkim specifikacijama.
Članak 6.
Plaćanje izrađenih okvira grobnica iz članka 1. ovog  Ugovora, Naručitelj će izvršiti na žiro račun Izvršitelja na osnovi  potpisanog Zapisnika o primopredaji i zaprimljenog e-računa u roku od 30 dana.
Zapisnik o primopredaji mora sadržavati podatke o: količini, vrsti, kvaliteti i eventualnim nepravilnostima.
Naručitelj ima pravo zadržati plaćanje u cijelosti ili djelomično do otklanjanja svih utvrđenih nedostataka.
Članak 7.
Jamstveni rok je dvije godine od dana preuzimanja okvira grobnica od strane Naručitelja.
Članak 8.
Izvršitelj se obvezuje pridržavati ugovorenog roka i kvalitete izvođenja radova, kao i materijala od kojih je izrađen predmet nabave.
Ako se prilikom pregleda utvrde nedostaci, Naručitelj može obustaviti daljnje izvođenje radova do njihovog otklanjanja.
Izvršitelj je odgovoran za sigurnost građevine i radova, opreme i materijala, djelatnika, prolaznika, prometa, susjednih građevina i okoline te će u tom smislu poduzeti sve potrebne mjere da se postigne sigurnost.
Izvršitelj odgovara za nedostatke građevine, odnosno izvedenih radova koji su predmet ovog Ugovora, sukladno važećim zakonskim propisima (Zakon o obveznim odnosima i Zakon o prostornom uređenju i gradnji), drugim propisima, pravilima struke i ovom Ugovoru.
Izvršitelj je odgovoran i za eventualnu štetu nastalu trećim osobama uslijed neadekvatne izvedbe radova.

Naručitelj ima pravo odmah odbiti isporučeni okvir ako ne odgovara tehničkoj specifikaciji ili kvaliteti te neće biti dužan platiti takvu isporuku.
Članak 9.

Izvršitelj se obvezuje, najkasnije u roku od 10 dana od dana sklapanja ovog Ugovora, dostaviti Naručitelju jamstvo za ispunjenje ugovora u obliku bjanko zadužnice ovjerene kod javnog bilježnika u iznosu od 10% ukupne vrijednosti Ugovora bez PDV-a. Jamstvo mora biti važeće najmanje 30 dana nakon isteka roka za ispunjenje ugovora. U slučaju neispunjenja ili neurednog ispunjenja ugovornih obveza, Naručitelj ima pravo aktivirati jamstvo za pokriće nastale štete.
Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost
Članak 10.
Ovaj Ugovor je sklopljen na rok od jedne godine te stupa na snagu potpisom ugovornih strana. Ugovor može prestati i prije utvrđenog roka uz poštivanje otkaznog roka u trajanju od 30 dana od izjavljivanja pisanog otkaza drugoj ugovornoj strani. 
Ugovor može biti otkazan iz opravdanih razloga, kao što su: neizvršavanje obveza, neodgovarajuća kvaliteta, sigurnosni propusti, ponovljeno kašnjenje ili drugo postupanje protivno Ugovoru.

Otkazni rok ne oslobađa Izvršitelja obveze završetka započetih radova, osim ako Naručitelj ne odredi drukčije.
Naručitelj ima pravo jednostrano raskinuti Ugovor s trenutnim učinkom, bez ostavljanja dodatnog roka za ispunjenje, osobito ako Izvršitelj:

· dva ili više puta zakasni s isporukom,

· isporuči okvir koji ne odgovara ugovorenoj kvaliteti,

· ne otkloni nedostatke u ostavljenom roku,

· ne dostavi ugovoreno jamstvo,

· otvori se postupak stečaja ili predstečaja,

· prestane ispunjavati uvjete za obavljanje djelatnosti.

U slučaju raskida Ugovora zbog razloga na strani Izvršitelja, Naručitelj ima pravo zahtijevati naknadu cjelokupne nastale štete.
Članak 11.
Izvršitelj ne smije prenijeti ovaj Ugovor ili njegove obveze na treću osobu bez prethodne pisane suglasnosti Naručitelja. 
Članak 12.

Strana koja se poziva na višu silu dužna je drugu ugovornu stranu pisano obavijestiti najkasnije u roku od tri dana od nastanka okolnosti više sile te dokazati njihovo postojanje. Ako okolnosti više sile traju dulje od 30 dana, Naručitelj može jednostrano raskinuti Ugovor bez obveze naknade štete Izvršitelju.
Članak 13.

Izvršitelj jamči da će svi ugrađeni materijali odgovarati deklariranim tehničkim karakteristikama i da će na zahtjev Naručitelja dostaviti certifikate, izjave o svojstvima, ateste ili drugu dokumentaciju kojom se dokazuje kvaliteta ugrađenog materijala.
Izvršitelj je obvezan nadoknaditi Naručitelju svu štetu, uključujući troškove popravka, zamjene, reklamacija kupaca, prijevoza, ponovne montaže te eventualne odštetne zahtjeve trećih osoba koji nastanu zbog nedostataka materijala ili izvedenih radova.
Članak 14.

Naručitelj ima pravo u svakoj fazi izvršenja Ugovora izvršiti pregled i kontrolu kvalitete izrade, ugrađenih materijala te načina montaže okvira grobnica radi utvrđivanja njihove usklađenosti s ugovorenim tehničkim specifikacijama. Izvršitelj je dužan omogućiti provođenje kontrole, pristup mjestu izrade i montaže te na zahtjev Naručitelja dostaviti svu dokumentaciju kojom dokazuje kvalitetu ugrađenih materijala i izvedenih radova. Provedba kontrole od strane Naručitelja ne oslobađa Izvršitelja odgovornosti za uredno i kvalitetno izvršenje ugovornih obveza.
Članak 15.
Sve eventualne sporove ugovorne strane će pokušati riješiti mirnim putem.

U slučaju spora nadležan je stvarno nadležni sud prema sjedištu Naručitelja.
Ovaj Ugovor je sačinjen u 4 (četiri) istovjetna  primjerka,  po dva (2) primjerka svaku ugovornu stranu. 
U Bjelovaru, ________________ godine




Za Naručitelja:






Za  Izvršitelja:
Komunalac d.o.o. Bjelovar



           


________________________                                              

_____________________
Predsjednica Uprave
 

Ivana Jurković Piščević, mag. pol.
________________

Član Uprave

Josip Heged, ing.                              

